წინამდებარე ხელშეკრულების მხარეები არიან:

**შპს „იდეა მელიქიშვილი“**, რომელიც წარმოდგენილია მისი დირექტორის რუსუდან გიორგაძის სახით (ს/ნ 405106746; იურიდიული მისამართი: საქართველო, თბილისი, ვაკე-საბურთალოს რაიონი, ვაჟა-ფშაველას გამზირი, II კვ. კორპ. 28ბ, ბინა N31; სახელმწიფო რეგისტრაციის თარიღი: 405106745) (შემდგომში „გამამჟღავნებელი“);

**შპს „საზოგადოება“**, რომელიც წარმოდგენილია მისი დირექტორის სახელი გვარის სახით (ს/ნ 01010101011; იურიდიული მისამართი: საქართველო, ქ. თბილისი; სახელმწიფო რეგისტრაციის თარიღი: 01.01.2020) (შემდგომში „მიმღები“);

1. **ხელშეკრულების საგანი**
	1. გამამჟღავნებელი ზეპირი, წერილობითი ან ნებისმიერი სხვა ფორმით მიაწვდის მიმღებ მხარეს ინფორმაციას რომელიც წარმოადგენს გამამჟღავნებლის კომერციულ ან ტექნოლოგიურ საიდუმლოებას (შემდგომში „კონფიდენციალური ინფორმაცია“), რომლის საიდუმლოდ შენახვის და მესამე პირებისთვის არ გამჟღავნების ვალდებულებას იღებს მიმღები მხარე.
	2. გამამჟღავნებელი მიმღებ მხარეს უზიარებს კონფიდენციალურ ინფორმაციას გამამჟღავნებლის საჭიროებების სწორად გაგების მიზნით, რაც დაკავშირებულია მომავალში ქ. თბილისში, გამზირი მელიქიშვილი N47-49-49ა (ს/კ N01.15.03.014.014) განსახორციელებელ სამშენებლო სამუშაოებთან და ხსენებულ სამუშაოებთან დაკავშირებულ პროცესებზე, რომლებიც უნდა განახორციელოს მიმღებმა მხარემ. წინამდებარე პუნქტით გათვალისწინებული ინფორმაციის გარდა კონფიდენციალურად ასევე მიიჩნევა ხელშეკრულების 2.1. პუნქტში მითითებული ინფორმაცია.
	3. მთლიანი ინფორმაცია, რომელიც გადაეცემა მიმღებ მხარეს გამამჟღავნებლისგან წარმოადგენს კონფიდენციალურ ინფორმაციას.
	4. მხარის საკორესპონდენციო ელ. ფოსტაზე, Skype-ში, Viber-ში, WhatsApp-ში თუ სხვა საკომუნიკაციო საშუალებაში (განურჩევლად იმისა მითითებულია თუ არა იგი წინამდებარე ხელშეკრულებაში) ინფორმაციის გაგზავნა წარმოადგენს ოფიციალური კორესპონდენციის ერთ-ერთ საშუალებას და მასზე გაგზავნილი ნებისმიერი ინფორმაცია არის კონფიდენციალური ინფორმაცია.
2. **კონფიდენციალური ინფორმაცია**
	1. ხელშეკრულების 1.2. პუნქტით გათვალისწინებული ინფორმაციის გარდა, კონფიდენციალურად ითვლება, თუმცა ამ ჩამონათვალით არ შემოიფარგლება, შემდეგი ინფორმაცია: გამამჟღავნებლის ან მისი კონტრაჰენტი პირის ფინანსური, კომერციული, სამართლებრივი, ტექნოლოგიური და სხვა სახის ინფორმაცია, საბუღალტრო მონაცემები, ინფორმაცია გამამჟღავნებლის ან მისი კონტრაჰენტის პარტნიორების, ასევე, კონტრაჰენტთან არსებული მიმდინარე პროექტების შესახებ ინფორმაცია, გამამჟღავნებლის კლიენტების, ფინანსური პოლიტიკის შესახებ, გამოგონებები და ინტელექტუალური საკუთრების სამართლის სხვა ობიექტები, ასევე სავაჭრო საიდუმლოებები, სამუშაო მეთოდოლოგია, ნოუ-ჰაუ, სხვა სახის მონაცემები. ასევე ინფორმაცია, რომელიც ასეთად არის მიჩნეული გამამჟღავნებლის ან/და მისი კონტრაჰენტის მიერ და აღნიშნული ინფორმაცია ცნობილი გახდა დასაქმებულისათვის.
3. **კონფიდენციალური ინფორმაციის შენახვა და გადაცემა**
	1. მიმღები მხარე ვალდებულია უზრუნველყოს, რომ სრული კონფიდენციალური ინფორმაცია დაცული იყოს კონფიდენციალურად და არ იქნას გამჟღავნებული მესამე პირებისთვის.
	2. კონფიდენციალური ინფორმაციის დასაცავად, მიმღებმა მხარემ უნდა ჩაატაროს ყველა ღონისძიება, რომელიც მაქსიმალურად უზრუნველყოფს ინფორმაციაზე წვდომის შეზღუდვას მესამე პირებისათვის.
	3. კონფიდენციალური ინფორმაცია შეიძლება მიეწოდოს მიმღები მხარის თანამშრომლებს და კონტრაქტორებს მხოლოდ იმ შემთხვევაში, თუ ეს ორი კუმულატიური პირობა ერთდროულად არის დაკმაყოფილებული: (ა) დასაქმებულს/კონტრაქტორს სჭირდებოდა კონფიდენციალურ ინფორმაციაზე დაშვება, რათა შეასრულოს სამუშაო მოვალეობები (ბ) დასაქმებულმა/კონტრაქტორმა ხელი მოაწერა არ გამჟღავნების შესახებ ხელშეკრულებას, რომელიც ეხებოდა გამამჟღავნებლის კონფიდენციალურ ინფორმაციას.
	4. მიმღებ მხარეს უფლება აქვს კონფიდენციალური ინფორმაცია მიაწოდოს თავის აუდიტორებს, შემფასებლებს, კონსულტანტებს მხოლოდ გამამჟღავნებლის წერილობითი თანხმობით და იმ პირობით, რომ ზემოაღნიშნულმა პირებმა ხელი მოაწერეს მიმღებ მხარესთან ხელშეკრულებას კონფიდენციალური ინფორმაციის გაუმჟღავნებლობის შესახებ.
	5. მიმღებ მხარეს აქვს უფლება გაამჟღავნოს კონფიდენციალური ინფორმაცია გამამჟღავნებლის თანხმობის გარეშე, იმ შემთხვევაში, როდესაც აღნიშნული ინფორმაციის გამჟღავნების ვალდებულება დადგენილია მოქმედი კანონმდებლობის მოთხოვნებით (მაგალითისთვის: საგამოძიებო ორგანოების მოთხოვნა, სასამართლოს მოთხოვნა და სხვა). ამ შემთხვევაში, მიმღები მხარე ვალდებულია გამამჟღავნებელს ამ ფაქტის შესახებ აცნობოს 1 (ერთი) კალენდარული დღის ვადაში.
4. **პასუხისმგებლობა**
	1. მიმღები მხარე პასუხისმგებელია მისი ყველა თანამშრომლისა და კონტრაქტორის ქმედებებზე, რამაც გამოიწვია კონფიდენციალური ინფორმაციის გამჟღავნება ნებისმიერი მესამე მხარისათვის.
	2. მიმღები მხარის მისი თანამშრომლების ან კონტრაქტორის მიერ კონფიდენციალური ინფორმაციის გამჟღავნების შემთხვევაში, გამამჟღავნებელს აქვს უფლება მოითხოვოს ანაზღაურება **100 000 (ასი ათასი) ლარის** ოდენობით ჯარიმის სახით გადახდა მიმღები მხარისაგან.
5. **სპეციალური პირობები**
	1. წინამდებარე ხელშეკრულებით გათვალისწინებული პირობები მოქმედებს იმისდა მიუხედავად მომავალში მოხდება თუ არა მხარეთა შორის ხელშეკრულების გაფორმება წინამდებარე ხელშეკრულების 1.2. პუნქტში მითითებულ სამუშაოების შესრულებასთან დაკავშირებით.
6. **შეზღუდვები**
	1. ამ ხელშეკრულებით კონფიდენციალური ინფორმაციის მიწოდება არ წარმოადგენს ინტელექტუალური საკუთრების მიმღები მხარისთვის გასხვისებას ან ლიცენზირებას.
	2. ყველა შემნახველი მოწყობილობა რომელზეც კონფიდენციალური ინფორმაცია არის ჩაწერილი და გაცემული მიმღები მხარისათვის წინამდებარე შეთანხმების შესაბამისად, არის გამამჟღავნებლის საკუთრება და ექვემდებარება დაბრუნებას ან/და განადგურებას მიმღები მხარის მიერ გამამჟღავნებელი მხარის პირველივე მოთხოვნისთანავე.
	3. შეთანხმების რომელიმე მხარის რეორგანიზაციის ან ლიკვიდაციის შემთხვევაში, ასეთი მხარე მიიღებს ყველა ზომას კონფიდენციალური ინფორმაციის დასაცავად.
7. **დასკვნითი დებულებები**
	1. ეს შეთანხმება ძალაში შედის მხარეთა მიერ მისი ხელმოწერის დღიდან და ძალაშია **5 (ხუთი) წლის** ვადით. აღნიშნული ვადის გასვლისთანავე მიმღები მხარე ვალდებულია დააბრუნოს მიღებული ინფორმაცია სრულად.
	2. წინამდებარე ხელშეკრულებაში ცვლილებები და დამატებები უნდა გაკეთდეს წერილობითი ფორმით და ხელი მოეწეროს ორივე მხარის მიერ.
	3. წინამდებარე ხელშეკრულების ყველა დანართი და დამატება, მისი განუყოფელი ნაწილია და განიხილება ერთიანობაში ხელშეკრულებასთან ერთად.
	4. მხარეებს შორის ყველა დავა წინამდებარე ხელშეკრულებასთან დაკავშირებით უნდა მოგვარდეს საქართველოში, ქართულ სასამართლოში, საქართველოში მოქმედი კანონმდებლობის შესაბამისად.
	5. არც ერთ მხარეს არ აქვს უფლება გადასცეს წინამდებარე ხელშეკრულებით გათვალისწინებული უფლებები და მოვალეობები სხვა პირს, მეორე მხარის წინასწარი წერილობითი თანხმობის გარეშე.
	6. წინამდებარე ხელშეკრულება მომზადდა ორ ეგზემპალარად, ქართულ ენაზე. თითო ასლი გადაეცა თითო მხარეს.

|  |  |
| --- | --- |
| **გამამჟღავნებელი** | **მიმღები** |
| შპს „იდეა მელიქიშვილი“ს/ნ 405106746დირექტორი: რუსუდან გიორგაძეიურიდიული მისამართი: საქართველო, თბილისი, ვაკე-საბურთალოს რაიონი, ვაჟა-ფშაველას გამზირი, II კვ. კორპ. 28ბ, ბინა N31ელექტრონული ფოსტა: mail@mail.comხელმოწერა \_\_\_\_\_\_\_\_\_\_\_\_\_\_\_\_\_\_\_\_\_\_ | **შპს „საზოგადოება“**დირექტორი სახელი გვარის/ნ 01010101011იურიდიული მისამართი: საქართველო, ქ. თბილისიელექტრონული ფოსტა: mail@mail.com ხელმოწერა \_\_\_\_\_\_\_\_\_\_\_\_\_\_\_\_\_\_\_\_\_\_ |